Burjassot celebra el Dia Universal dels Drets de la Infància (DUDI)
2025-07-24

El 20 de novembre se celebra a tot el món el Dia Universal de la Infància i el XVII aniversari de la Convenció sobre els Drets del Xiquet, aprovada en 1989. A Burjassot, per a commemorar aquest assoliment social de tanta rellevància, se celebrarà, un any més, una gran festa infantil que ja es coneix com DUDI. La jornada festiva tindrà lloc el dissabte 24 de novembre, amb activitats al matí i a la vesprada (de 10h a 14h i de 15h a 19h), en l’aparcament de l’estació de metro de Burjassot-Godella (Avinguda Ausiàs March).

Emmarcada, com moltes altres activitats, en el Pla “Burjassot, Ciutat Educadora”, aquesta festa per a celebrar i reivindicar els drets dels més menuts està impulsada per la regidoria d’Educació i de Serveis Socials, dirigida per Olga Camps, però compte també amb implicació de nombroses entitats que col·laboraran directament en l’organització de la jornada, com són l’Esplai Les Sitges i l’IMCJB, els Júniors “Foc Verd” o els Scouts Impeesa 243-Burjassot, així com altres associacions juvenils del municipi.

En el marc del DUDI, a les 19h, hi haurà un espectacle de carrer, amb el qual l’IMCJB se suma a la celebració dels Drets de la Infància. Es tracta de “Volat”, la nova creació de la companyia valenciana de dansa de Pepa Cases. Un espectacle de dansa-teatre de carrer per a tots els públics on una ballarina transporta al públic, del costat més artificial i inconscient a la més pura senzillesa, per a trobar la felicitat amb el record de la innocència de la infància, entre la dansa i la poesia, entre allò animal i allò humà, entre allò banal i allò merament necessari. Un crit a la llibertat i una invitació a la reflexió, des de l’univers artístic de la polifacètica Pepa Cases

A més, al llarg de la jornada, hi haurà tallers infantils com pintacares, contacontes, castells inflables, animacions, una mini discoteca o espectacles de màgia, entre altres jocs. A més, cada hora, es procedirà a la lectura en directe de diversos drets reconeguts com a universals de la infància.